Järgnev saade on valminud tänu J.Meyeri teenistuspartnerite toele
IGAPÄEVAELU RÕÕMUD
Mul on käsil kõnede seeria teemal "Ilu tuha asemel".
Kirjutasin samanimelise raamatu 19 aastat tagasi,
kuid see huvitav asi Jumala Sõna põhjal on see,
et see ei aegu kunagi.
Olen aastate jooksul õpetanud seda seeriat 2-3 korda.
Viimasest korrast on möödas 8 aastat.
Tahtsin seda nüüd uuesti teha
ja eelmise korra sessiooni põhjal sai ka enam kui selgeks,
et paljudel teist polnud aimugi,
et Jumal tahab tervendada ka teie haavata saanud tundeid.
Me peame saama lahti mõttest, et ainus asi, mida Jumal teha tahab,
on hoida meid eemal põrgust.
Ta tahab ka, et meil oleks hea elu.
Kui aga su tunded on kui üks suur sasipundar
ja sul on mitmeid sõltuvusi,
mis on tekkinud tänu mineviku haavadele,
siis sa ei naudi ka oma elu.
Teine oluline aspekt aga on see,
et vaid vähesed on sel juhul vaimustuses sinu suhtest Jumalaga
ega taha omada Jumalaga mingit pistmist.
Me peame olema stabiilsed, küpsed, tervendatud ja terviklikud indiviidid.
Las ma öelda seda veelkord.
Stabiilsed, küpsed, tervendatud, terviklikud, elujõulised indiviidid.
Kui me elame välja elu, mille eest Jeesus suri,
ei pea me ka kellelegi Piibliga pähe taguma,
sest nad tahavad juba ise teada saada.
Selle miski kohta, mis on sinus teisiti kui nendes.
"Kuidas sa küll saad kogu aeg nii rõõmus olla?"
"Kuidas sa küll kõige lapsepõlves kogetu põhjal
suudad olla veel selline? Kuidas küll?"
See on see, mida me vajame.
Meie suurimaks tunnistuseks on tervendatud ja terviklik elu.
Nagu te teate...
Ja võib-olla ka kõik siinolijaist või teleri vaatajaist ei tea,
et mu isa kuritarvitas mind seksuaalselt
umbes 15 aasta jooksul.
Ta tegi seda regulaarselt ja ikka ning jälle,
kahjustades sellega minu isiksust.
Sinu isiksus koosneb sinu Jumalalt saadud temperamendist
kui ka asjadest,
mis sinuga tavaliselt su noorpõlves toimusid.
Kuigi, ka mitte alati ei pea tegu olema su elu varasemate aastatega.
Küll aga kujuneb enamus me isiksusest välja
meie elu esimestel aastatel.
Inimesed vajavad armastust.
Jumal on loonud meid nii,
et kogeda vastuvõttu ja mitte hülgamist.
Ta on loonud meid kogema ühtsust, mitte lahusolekut ja kõrvale jäetust.
Meie sees on vajadus, mille Jumal ise on sinna pannud,
et kogeda tingimusteta armastust ja vastuvõttu.
Kui inimesed seda ei koge
või neid kasutatakse millegi muu otstarbel kui see,
milleks neid on loodud,
juhtub palju halbu asju.
Enamus meist kogeb elu jooksul erinevaid haiget saamisi,
nii et kui üks päev täiskasvanud oleme,
on me hinges igasugu sassis kihte.
Me küll püüame omadega hakkama saada,
teeseldes ja maske kandes
ning erinevate asjade eest peitu pugedes.
Tegelikult aga on suur hulk inimesi õnnetud oma jäätunud naeratuse taga
ega suuda ka oma suhetega toime tulla.
Me peame teadma, kes me oleme Kristuses,
sest vastasel juhul
paneme nende õlgadele, kellega suhtes oleme, tohutu koorma
muuta meid õnnelikuks.
Kuula hoolega!
Kui sa ei armasta iseennast ega ka tea, et Jumal sind armastab...
Enese armastamise puhul ei pea ma silmas
isekust ja ensekesksust,
vaid iseendaga läbi saamist.
Sa pole pidevas sõjas iseendaga, mõeldes: "Ma pole selline ja tollene."
Me keegi pole teatud asjades sellised või tollesed,
kuid samas oleme me siiski ka midagi!
Me peame õppima, kuidas asju positiivsest küljest näha.
Kui aga su sees puudub kindlus, et sa oled armastatud ja täitsa OK,
isegi, et mitte täiuslik,
siis sa ootad alati teistelt inimestelt, et nad paneks sind end hästi tundma.
Miski aga ei hävita suhet kiiremini, kui taoline ootus,
sest teine pool tunneb end pidevalt manipulatsiooni, kontrolli ja pinge all,
et hoida oma ebakindlat kaaslast ree peal.
Seetõttu tahan jagada teiega üht teooriat,
mis juhtub siis, kui sa tead, et Jumal armastab sind,
kuid arvad, et see armastus tugineb teatud tingimustele, mida pead täitma
ja kogu see segadus, mida see endaga kaasa toob.
Ühtlasi aga räägin ka sellest, mis juhtub siis,
kui tõesti tead, et Jumal armastab sind tingimusteta.
Kui teadmine Tema tingimusteta armastusest
on aluseks kõigele, kes ja mis sa oled
ning kuidas see muudab kõike sinus ja su elus.
Tänane seminar saab olema pisut kliiniline.
Otsekui läheksid psühholoogi või psühhiaatri vastuvõtule
ja ütleksid: "Olen omadega täitsa sassis."
Osad teist võivad mõelda:
"No mind see küll ei puuduta, sest mul on kõik hästi!"
Olgu siis peale. Kui nii, siis mul on hea meel su üle.
Aga isegi, et sul on kõik hästi,
puutud kindlasti kokku inimestega, kes on omadega sassis.
Nii et isegi, kui kujutame ette, et sul on kõik korras,
pead sa siiski oskama mõista neid omadega sassis inimesi.
Eeldavasti võiks öelda, et kui me Dave'ga abiellusime,
olin mina omadega see sassis pool ja tema elu oli kenasti kontrolli all.
Ta elu tugines tugevalt Jumala Sõnale.
Ta isa oli olnud alkohoolik ja ka surnud alkoholi surma,
nii et Dave'l puudus isakuju.
Küll aga oli ta ema jumalakartlik naine,
tänu kellele käis kogu pere kirikus
ja kes õpetas oma lastele Jumala printsiipe,
elades neid ka ise oma laste ees välja.
Nii et olgu see julgustuseks teile, kellede te peres on vaid üks vanem
ja kes tundub olevat ainus ajudega isik kogu peres.
Läbi oma palvete, tunnistuse ja eeskuju
on teil võimalik kahandada kellegi teise negatiivset mõju
ning õpetada oma lastele ka Jumala Sõna.
Jumala Sõna ületab alati kõikvõimalikud segadused,
kui seda õpetatakse õigesti ja ka elatakse välja oma peres.
Nii et sa ei pea elama hirmus oma laste kujunemise pärast
tänu mõne oma pereliikme negatiivsele käitumisele.
Kui sina teed jätkuvalt seda, mis õige ja usaldad Jumalat,
et Tema Sõnas ja printsiipides peitub vägi,
siis see aitab ka ületada kõikvõimalikud segadused.
Dave'l oli juba varases eas võrratu kogemus Jumalaga
ja ta sai päästetud, kui oli veel alles väike poiss.
18-aastaselt võttis oma ellu vastu Püha Vaimu täiuse
ja uuris põhjalikult Jumala Sõna.
Nii et me suhtesse tulles oli ta igati valmis mu jaoks.
Te olete seda ehk varem juba kuulnud,
aga me käisime enne abiellumist kõigest viiel kohtingul.
Ma eeldavasti ei soovitaks seda kõigile teistele, kuid...
Esimest korda, kui ta mind nägi, pesin oma ema autot
ja ta püüdis flirtida minuga.
Mulle ei meeldinud see üldse, sest ma ei usaldanud mehi
ja olin nende suhtes üsna sarkastiline ja üleolev.
Põhjus, miks mulle mehed ei meeldinud, oli selles,
et olin enamuse nende poolt haiget saanud.
Nad olid mind ära kasutanud, kuritarvitanud ja mulle haiget teinud.
Nii et kui Dave mulle flirtival moel "Tere!" ütles...
Mul oli tol ajal suur, paks juuksepahmakas
ja ma olin oma ülilühikestes pükstes autot pesemas.
Ta hõikas: "Tere!
Kui selle autoga ühele poole saad, pesed ehk minu autogi puhtaks?",
mispeale ma põrutasin:
"Kui tahad, et su auto puhas oleks, pese ise!"
Ta ütles mulle hiljem,
et selle ütluse peale tundis ta oma südames:
"See on minu tüdruk!"
Nii et ta kas tõesti igatses tohutut väljakutset oma ellu
või polnud lihtsalt kõige targem...
Aga tegelikult oli siiski juhitud Pühast Vaimust.
Nii et me käisime viiel kohtingul ja siis ta palus mu kätt.
Olen alati öelnud, et tore, et ta seda nii ruttu tegi,
sest kui ta oleks pikemalt mu seltsi jäänud,
oleks ta ehk kartma hakanud.
Sest ma olin omadega ikka täiega sassis.
Mu isiksus oli täiega sassis.
Kuid siis ma hakkasin põhjalikult Jumala Sõna uurima
ja leidsin Jesaja 61 ptk'i.
Ma polnud aastaid Jumala Sõna süviti uurinud,
sest kuulusin suurde konfessiooni,
millel oli küll tugev alus pääste küsimustes,
kuid kus ei õpetatud palju, kuidas oma igapäeva elu elada.
Või seda ehk pisut isegi õpetati,
kuid ma ei teadnud, kuidas saada terveks oma minevikust.
Kui aga hakkasin tõeliselt Jumala Sõna uurima, siis...
Muide, igal pühapäeval kirikus käimisel
ja Jumala Sõna uurimisel on suur vahe!
Kui paljud teist teavad seda?
Suur vahe on selleski, kas vaatad igapäevaselt mu saadet
või uurid ise Jumala Sõna.
Nii et, kui väga mulle ka ei meeldiks, et vaatad mu saateid,
siis kui sul ei jagu aega mõlema - minu saate ja Jumala jaoks,
vali alati Jumal esimesena!
Aamen?
Sest ei saa olla midagi väärtuslikumat, kui sinu isiklik aeg Jumalaga.
Kindlasti on hea vaadata ka kedagi minusugust,
kelle kaudu kuulda Jumala Sõna ja teha märkmeid.
Kuid seejärel vaadata need piiblikohad ise üle
ja uurida neid põhjalikumalt,
võttes aega nende üle mõtisklemiseks.
Ära lihtsalt oota, et keegi teine sind Jumala Sõna täis tuubiks,
vaid ole ise tõsine Jumala Sõna uurija.
Kui ma hakkasin tõeliselt Jumala Sõna uurima,
sain ka aru, kui sassis ma tegelikult olin.
Piibel ütleb, et Jumala Sõna on kui peegel,
millesse vaadata.
Su nägu võib-olla must ja sul pole aimugi sellest.
Kui aga astud peegli ette, mõtled:
"Armas aeg! Kuidas ma küll sain sellise näoga ringi käia?"
Seetõttu on ka Jumala Sõna nii väärtuslik,
sest see on meile kui peegli eest.
Jah, me näeme selles ka Jumala tõotusi
ning seda, mis on meie jaoks valmis pandud,
kuid samas näeme sedagi, mis meil viga on.
Ja see on väga hea,
sest sa ei jõua iialgi sinna, kuhu jõudma pead,
kui ei näe ega mõista, kus sa parasjagu oled.
Palun kuula mind!
Ära süüdista kõiges kedagi teist,
vaid palu, et Jumal näitaks sulle sind ennast.
Aamen?
Me oleme nii haaratud kõigest sellest, mida keegi teine valesti teeb.
"Sa teed seda ja sa teed toda!"
Tea, et sa ei saa muuta mitte kedagi!
Sa ei saa muuta mitte kedagi - ainult Jumal saab.
Küll aga saad sa lasta Jumalal teha sinus, mida Ta teha tahab
ning paluda nende teiste eest.
Ja sa näed suuri muutusi oma elus.
Palju häid muutusi.
Minu elus oli palju sõltuvuslikke käitumismalle.
Sa küsid: "Mis asi see sõltuvuslik käitumine veel on?"
See on kontrolli alt väljunud harjumus.
See on midagi, ilma milleta sa hakkama ei saa.
Ma ei olnud küll sõltuvuses uimastitest või alkoholist,
kuid mul oli teatud isiksusest lähtuvaid sõltuvusi.
Ma ei suutnud olla rahul, kui ei saanud kõike kontrollida.
Teil muidugi sellist probleemi pole
ja kõik siinolijad on ütlemata kenad ja alistuvad,
ilma vähimagi mässumeelse rakuta oma ihus.
Kuid mina seevastu olin paras mässaja.
Ma ei teinud vähimatki, mida ma teha ei tahtnud.
Olin seetõttu selline,
et mu isa oli kontrollinud mind ja manipuleerinud minuga.
Ja kusagil keset seda kõike sõlmisin iseendaga lepingu,
et kui ma üks päev kodunt pääsen,
ei saa mulle enam keegi mitte iialgi öelda, mida tegema pean.
On keegi kunagi olnud samas paadis?
Teid on ikka päris palju,
nii et meil on just õige seltskond õige sõnumi jaoks koos.
Olles andnud endale taolisi tõotusi ja sõlminud endaga selliseid lepinguid,
hakkad korraga nägema Jumala Sõna peeglist sõna alistumine.
"Aaaaaaa, alistumine."
"Vaata sellele, mis teistele on hea."
"Täiega nõme!"
Kuid isegi, kui oled valmis seda tegema,
ei pruugi sa olla võimeline selleks,
kui oled sõltuv taolisest käitumisest.
Nii et lisaks ainete kuritarvitamisele, on ka kõikvõimalikke muid sõltuvusi.
Seetõttu loodan, et jagades teiega erinevaid neid,
tabab kasvõi mõnigi naelapea pihta ja sa mõtled:
"Mul on selles vallas küll probleeme."
Piibel ütleb meile Jesaja 61:3,
et Jumal annab meile laubaehte tuha asemel,
rõõmuõli leinarüü asemel ja ülistusrüü kustuva vaimu asemel.
Ta teeb meid õigluse tammedeks ja iseenda istanduseks,
et Tema nimi võiks saada austatud.
Meie elu eesmärk pole saada enda tahtmist,
vaid tuua au Jumala nimele.
See on see, mida me teha tahame.
Las ma öelda sulle: igavik on üks päris pikk aeg.
Nii pikk, et ma ei suuda seda isegi mõista.
Igavik. Kui pikk on igavik?
Igavik kestab igavesti.
Ka meie aeg siin maa peal - isegi, kui elaksid 100-aastaseks,
on otsekui üks liivatera kõigi maailma randade peale kokku.
Nii et me peaks olema enam kui hõivatud
Jumala teenimisega kogu oma südamest
ja elades selle nimel, et tuua au Tema nimele.
Galaatlastele 5:22-23 ütleb, et Vaimu vili on meie sees
ja üheks selleks viljaks on enesevalitsus
ehk enese kontrollimine.
Mitte teiste kontrollimine, vaid enese kontroll ehk enesevalitsus.
Ja kui sa ei tea, mida see tähendab,
siis see tähendab Jumala poolt saadud võimet
kontrollida iseennast.
Nii et mis iganes sõltuvust sa ka ei tahaks murda,
sa pead lõpetama ütlemise: "Ma ei suuda end talitseda."
Ärge nüüd vaadake mind sellise pilguga.
Me muudukui vabandame:
"Ma ei saa sinna midagi parata! See lihtsalt on mu probleem."
"Olen lihtsalt seotud ja ei suuda seda kontrollida."
Suudad küll!
"Ma ei suuda end kontrollida!"
Suudad küll!
Võib-olla sa pole seda eriti palju harjutanud,
kuid sa oled selleks võimeline.
Vaimu vili on pandud me sisse seemne kujul.
Seeme kõigest sellest, kes Jumal on,
tuleb me ellu sel samal hetkel, kui Kristuse vastu võtame.
Mõtle sellele.
Seeme kõigest sellest, kes Jumal on,
tuleb me ellu sel samal hetkel, kui Kristuse vastu võtame.
Mida aga seeme vajab?
Vett.
Milleks Jumala Sõna kutsutakse?
Elavaks veeks.
Nii et mida enam me seda seemet Jumala Sõnaga kastame,
seda enam me meeled uuenevad
ja seda enam me ka usume.
Kui sa ikka täiega millessegi usud,
on Saatanal igal juhul targem taanduda,
sest su elus saavad kindlalt leidma aset teatud muutused.
Esimene asi, mida uskuma peame,
on see, et meil on miski, mille esiletulekut me pole veel näinud
Kui see teadmine saab kindlaks su sees,
võtab see ka välise kuju.
Kõik käib seespoolt väljapoole.
Seetõttu on äärmiselt oluline lõpetada ütlemine:
"Ma ei suuda end kontrollida."
"Ma ei saa sinna midagi parata!"
Kui paljud teist ütlevad seda?
Kui paljud kavatsevad lõpetada selle ütlemise?
Kui ma palun teil midagi üles tunnistada,
siis ma ei taha näha selliseid pooleldi tõstetud käsi.
Kui ma küsiks: "Kui paljud tahaksid tasuta raamatut?"
oleks paljudel teist lausa kaks kätt püsti.
Nii et, kui ma küsin: "Kellel on probleeme selle teemaga?"
peaks samuti te mõlemad käed tõusma kõrgele.
Vaatame Piibli laiendatud tõlkes Galaatlastele 5:22-23
"Aga Püha Vaimu vili - see töö, mille Ta ligiolu korda saadab,
on armastus,
rõõm,
rahu,
kannatlikkus ehk tasakaalukus ja vastupidamine..."
Omadused, mille Jumal on andnud,
et suudaksime erinevate asjadega toime tulla.
"Lahkus, headus, ustavus,
õrnus, tasadus ja enesevalitsemine."
Öelge: "Ma suudan end talitseda."
- Ma suudan end talitseda.
Distsiplineerimine on teine sõna,
mida võib ka enesevalitsuse juures kasutada.
Distsipliin tähendab teha õigeid asju isegi siis,
kui sa ei taha või sul pole tuju selleks.
Igakord, kui oleme valmis tegema seda, mis on õige
ja sõltuma Jumalast,
aktiveerub Ta arm me eludes ja me oleme võimelised seda tegema.
Samas enesevalitsus ei tähenda veel seda,
et olukordadega omas jõus hakkama saaksid.
Küll aga tähendab see võimet teha oma osa, kui oled selleks valmis.
Ära iialgi püüa teha midagi omas jõus, ütlemata: "Jumal, aita mind!
Ma ei saa ilma Sinuta hakkama!"
"Jumal, aita mind! Ma ei saa ilma Sinuta hakkama!"
Sul pole aimugi, kui mitu korda päevas ma seda ütlen!
Olen öelnud seda tuhandeid ja tuhandeid kordi,
nii nagu täna hommikulgi:
"Jumal aita, sest ilma Sinuta ei saa ma hakkama."
"Ma vajan Sind."
Üks põhjus, miks me ei näe oma elus võite,
on see, kui kuuleme kedagi ütlevat,
et peaksime tegema ja olema seda, teist ja kolmandat,
siis me tormame seda kohe tegema, kuid jätame Jumala mängust välja.
Kui sa kuuled mind täna midagi ütlemas, mis sind kõnetab
ja mida ka oma ellu vajaksid,
siis palun ära mine koju ja hakka kohe püüdma teha seda.
Pigem mine koju
ja uuri selle teema kohta omal käel lisaks,
paludes seejärel: "Jumal,
ma tean, et see valdkond mu elus vajab teatud muudatusi,
kuid ma ei saa nendega ilma Sinuta hakkama."
Jumal saab austatud selle läbi, kui toetume Talle.
Psalmid 127:1 "Kui Issand ei ehita koda,
tühja vaeva näevad siis ehitajad temaga."
"Distsipliin on miski,
mis paneb meid tegema asju, mis vajavad tegemist,
selleks, et saada midagi, mida me tahame."
"Vahemaa selle vahel, kus oleme ja kus tahame olla,
on alati täidetud tegevustega, mida meile ei meeldi teha."
Kui paljud teist tahavad võlgadest lahti saada?
Siis tuleb lõpetada raha kulutamine;
raha, mida sul tegelikult pole.
Pead lõpetama asjade ostmise, mida sa ei vaja.
"No ma ei tea..."
"Oo, õde, ma palun selles osas Jumala imet."
Jumal on juba andnud sulle ühe! Selleks on enesevalitsus.
Kui tahan kogeda vabadust, mida Jeesus on mulle tõotanud,
siis pean võtma ka aega Ta jaoks,
et uurida Tema Sõna ja olla koos Temaga.
Enesevalitsus või kontroll tähendab ka seda,
et me ei lase teistel inimestel end kontrollida.
Need, kes on elus haavata saanud ja kelle süda on murtud,
teevad tavaliselt ühte-kahte asja.
1. Nad kas lasevad kõigil teistel end kontrollida,
kuna nende elus on palju hirmu.
2. Või nad tahavad ise kõike kontrollida,
muutudes seeläbi täiega talumatuks, nii et keegi ei taha olla koos nendega.
Me peame laskma Pühal Vaimul end juhtida.
Kuula nüüd, mida ma ütlen.
Kui ma tahan olla juhitud Püha Vaimu poolt,
tähendab see automaatselt ka seda,
et mitte just kõik inimesed ei kiida alati heaks kõiki mu valikuid.
Kui tahad olla juhitud Püha Vaimu poolt
ja arvad, et kõik kiidavad sellele vaid suure häälega takka,
siis oled asjast ikka väga valesti aru saanud.
Sest Saatan teeb kõik, et võtta sind rajalt maha,
kui püüad järgida Jumala juhtimist oma elus.
Kõik tahavad, et teeksime seda, mida nemad teevad,
kuid Jumal on vahel väga otse ja omadega,
lastes meil teha midagi täiesti vastupidist sellele,
mida kõik teised teevad.
Ta juhib sind tegema asju, mida pole kunagi varem tehtud
ja mida keegi ka ei mõista.
Aamen?
See on osa me tervenemisest, kui ütleme:
"Jumal, ma tahan olla juhitud Sinu poolt."
Püha Vaim on nõuandja,
kes nõustab sind välja kõigist su probleemidest
vabaduse sisse.
Kui vaid järgid Teda.
Küll aga pead meeles pidama, et kui otsustad järgida Jumalat,
toob Saatan esile kellegi, kellele see ei meeldi mitte.
Ja tavaliselt on selleks keegi, kellest sa väga hoolid
ja kelle arvamus on sulle tähtis.
Kuula nüüd mind hoolega, sest ma tahan aidata sind.
Kui Jumal kutsus mind jutlustama,
siis see mängis suurt rolli minu tervenemises,
sest ma olen väga vastutustundlik inimene.
Nii et kui Jumal andis mulle vastutuse õpetada teistele Jumala Sõna,
poleks see muudmoodi olnud võimalikki,
kui et ma andsin endast 100%.
Uurisin ja puurisin Jumala Sõna nii, et pea oli juba lõhkemas.
Samas aga oli see miski, mis mind ennast tervendas.
Nii et lasin Jumala Sõnal tuua tervenemist ja vabanemist oma ellu,
aga seejärel pakkusin seda teistelegi.
Seetõttu olen ka enam kui veendunud, et kõik see, mida teiega täna jagan,
toimib.
Ma ei arva ega looda;
ma pole võtnud seda kõike kusagilt jutluste raamatust,
vaid ma olen selle kõik ise järgi proovinud!
Seetõttu võin ka kinnitada, et kuulutan teile tõde
ja tõde on see, mis teeb teid vabaks.
Jumala Sõna, mida rakendada oma ellu.
Me kõik vajame selget ja korralikku õpetust,
kuid me vajame enamgi veel - me peame selle ka ellu rakendama.
Nii et ma uurisin väga põhjalikult Jumala Sõna,
mis sai osaks minu enda tervenemisest.
Kui Jumal kutsus mind õpetama ja ma otsustasin seda teha,
alustasin ma väikese, koduse piibliõppe grupiga.
On lausa hämmastav, kui paljusid see pahandas.
Siin ma olin - nii siiras ja süütu, kui olla andis,
püüdes teha vaid seda, mida uskusin olevat Jumala tahe.
Kuid kõik said selle peale nii pahaseks.
Ma kaotasin oma sõbrad ja mind visati kogudusest välja.
Lisaks põlgus omaenda lähedaste poolt.
Olin täiesti šokis.
Nii et siinkohal tahaks öelda sulle - ära ole šokis,
kui püüad teha seda, mida pead õigeks
ja teised ei plaksutagi sellele kaasa.
See aga on just see risttee,
kust paljud pöörduvad tagasi sellest, mida nad usuvad olevat Jumala tahte
ja nad lähevad tagasi nende inimeste juurde.
Kuid tead, mis? Nad on täiega õnnetud.
Ma ei seisaks täna tervendatuna siin, kui oleksin öelnud:
"Ma ei taha, et mind kogudusest välja visataks,
nii et ma teen, mida soovite."
Või: "Ma ei taha küll oma sõpru kaotada
ja olla kõigi poolt tagaräägitav,
mistõttu teen siis nii nagu te tahate."
Ma ei räägi siin mingist mässumeelsest hoiakust,
mille tõttu sa kedagi kunagi kuulda ei võta.
See pole see, millest ma räägin.
Ma räägin sellest,
kuidas mitte lasta inimestel kontrollida end.
On vaid üks viis,
kuidas tõeliselt taastuda sõltuvuslikust käitumisest
ja see on teadmine, kes me tegelikult oleme Kristuses
ning et me oleme väärtuslikud ja kallid tänu sellele, et Jeesus suri me eest.
Täna pakume sulle õpetust, mis aitab sul seda tõde mõista
ja juurduda su ellu.
"Ilu tuha asemel" tegevusplaan.
See hõlmab endas erinevaid CD'id, DVD'id ja töövihikut,
mida on oluline kuulata, vaadata ja läbi töötada.
Tee ka isiklikke märkmeid,
et need asjad tõesti juurduksid sinusse.
IGAPÄEVAELU RÕÕMUD
Põgene oma mineviku vanglast
"Ilu tuha asemel" tegevusplaani abil.
4 tundi Joyce'i õpetusi nii CD'del kui DVD'del.
Lisaks isiklik töövihik ja päevik.
"Ilu tuha asemel" tegevusplaan
aitab sul muuta oma arusaama oma minevikust
ja elada sellist elu nagu Jumal tahab - täis rõõmu ja eesmärgistatust.
Materjalid oli tellitavad ekraanil oleva info kaudu.
Olen Sri Lankal koos vabatahtlike medtöötajatega,
kes on võtnud aega selleks, et tulla ja aidata hädasolijaid.
Kui ka sina oled medtöötaja -
üldarst, hambaarst, medõde, farmatseut, kiropraktik vms,
siis kaalu palun võimalust,
et tulla ja aidata neid, kes muidu ei saaks mingit abi.
Mis te arvate - on see üks õige asi, mida teha?
Jaaaa!
Tulevastes saadetes...
Me aitame neil näha endid nii nagu Jumal neid näeb
ja leida oma identiteet Kristuses.
Aitame neil mõista, et nende minevik ei pea hävitama nende tulevikku.
Sa oled ju ehe näide sellest,
et millest iganes sa ka elus läbi ei lähe,
sa võid olla võitja ja mitte ohver.
Oma tunnistuse läbi sellest, kuidas Saatan tahtis sind hävitada,
saad sa aidata teisi inimesi.
Nende jõulude ajal tahame anda sulle võimaluse
osutada Kristuse armastust kellelegi, kes võib tunda end unustatuna.
Seda läbi meie "Lootuse käe" jõulukataloogi.
Sa võid pakkuda toidust näljasele lapsele,
medabi haigetele,
või abi just selles vallas, kus seda kõige enam vaja läheb.
Oma annetuse läbi
sirutad abistava käe kellelegi, kes on puuduses.
Täpsem info J.Meyeri kodulehelt.
Sinu mõtetest saavad sinu sõnad, teod ja lõpuks ka su tulevik.
Joyce'i uue päevasõnade kogumikuga "Väelised mõtted
võid kanda hoolt selle eest, et su mõtted liiguksid õiges suunas,
kui joondad need Jumala Sõnaga.
365 sihipärast mõtet, mis aitavad muuta su elu.
Tõlge: Anne-Ly Raukas
Nähtud saade on valminud tänu J.Meyeri teenistuspartnerite toele